CELEX: 32021R0252
Language: da
Date: 2021-01-29 00:00:00
Title: Kommissionens gennemførelsesforordning (EU) 2021/252 af 29. januar 2021 om nedsættelse af den portugisiske fiskekvote for ansjos på baggrund af overfiskning i det foregående år

19.2.2021   
               
               
                  DA
               
               
                  Den Europæiske Unions Tidende
               
               
                  L 58/12
               
            
         KOMMISSIONENS GENNEMFØRELSESFORORDNING (EU) 2021/252
         af 29. januar 2021
         om nedsættelse af den portugisiske fiskekvote for ansjos på baggrund af overfiskning i det foregående år
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1, 2 og 3, og
         ud fra følgende betragtninger:
         
                     (1)
                  
                  
                     Ved Rådets forordning (EU) 2019/124 (2) blev der for perioden fra den 1. juli 2019 til den 30. juni 2020 fastsat fiskekvoter for ansjos (Engraulis encrasicolus) i Det Internationale Havundersøgelsesråds (ICES) område 9 og 10 og i EU-farvandene i område 34.1.1 (ANE/9/3411) under Komitéen for Fiskeriet i Det Østlige Centrale Atlanterhav (CECAF).
                  
               
                     (2)
                  
                  
                     Ved Rådets forordning (EU) 2020/123 (3) blev der for perioden fra den 1. juli 2020 til den 30. juni 2021 fastsat fiskekvoter for ansjos (Engraulis encrasicolus) i ICES-område 9 og 10 og i EU-farvandene i CECAF-område 34.1.1 (ANE/9/3411).
                  
               
                     (3)
                  
                  
                     Hvis Kommissionen fastslår, at en medlemsstat har overskredet de fiskekvoter, som den har fået tildelt, skal Kommissionen i henhold til artikel 105, stk. 1, i forordning (EF) nr. 1224/2009 nedsætte denne medlemsstats fremtidige fiskekvoter.
                  
               
                     (4)
                  
                  
                     I artikel 105, stk. 2 og 3, i forordning (EF) nr. 1224/2009 fastsættes det, at sådanne nedsættelser gennemføres det eller de følgende år under anvendelse af de respektive multiplikationsfaktorer som fastlagt deri.
                  
               
                     (5)
                  
                  
                     Portugal har overskrevet fiskekvoterne for ansjos (Engraulis encrasicolus) i ICES-område 9 og 10 og i EU-farvandene i CECAF-område 34.1.1 (ANE/9/3411) for perioden fra den 1. juli 2019 til den 30. juni 2020.
                  
               
                     (6)
                  
                  
                     Derfor bør Portugals kvoter for de overfiskede bestande nedsættes for perioden fra den 1. juli 2020 til den 30. juni 2021, og hvis det et relevant eventuelt for de efterfølgende år —
                  
               VEDTAGET DENNE FORORDNING:
         
            Artikel 1
            Den fiskekvote for ansjos (Engraulis encrasicolus), der er tildelt Portugal, og som er fastsat ved forordning (EU) 2020/123 for perioden fra den 1. juli 2020 til den 30. juni 2021 i Det Internationale Havundersøgelsesråds (ICES) område 9 og 10 og i EU-farvandene i område 34.1.1 (ANE/9/3411) under Komitéen for Fiskeriet i Det Østlige Centrale Atlanterhav (CECAF), nedsættes som angivet i bilaget til nærværende forordning.
         
         
            Artikel 2
            Denne forordning træder i kraft på syvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. januar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 343 af 22.12.2009, s. 1.
         
            (2)  Rådets forordning (EU) 2019/124 af 30. januar 2019 om fastsættelse for 2019 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 29 af 31.1.2019, s. 1).
         
            (3)  Rådets forordning (EU) 2020/123 af 27. januar 2020 om fastsættelse for 2020 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 25 af 30.1.2020, s. 1).
      
      
         
            BILAG
            
                        Medlemsstat
                     
                     
                        Artskode
                     
                     
                        Områdekode
                     
                     
                        Artsnavn
                     
                     
                        Områdenavn
                     
                     
                        Oprindelig kvote for perioden 1. juli 2019-30. juni 2020 (i kg)
                     
                     
                        Tilladte landinger for perioden 1. juli 2019-30. juni 2020 (samlet tilpasset mængde i kg)  (1)
                        
                     
                     
                        Fangster i alt for perioden 1. juli 2019-30. juni 2020 (mængde i kg)
                     
                     
                        Kvoteforbrug i forhold til tilladte landinger (%)
                     
                     
                        Overfiskning i forhold til tilladte landinger (mængde i kg)
                     
                     
                        Multiplikationsfaktor  (2)
                        
                     
                     
                        Yderligere multiplikationsfaktor  (3),  (4)
                        
                     
                     
                        Udestående nedsættelser fra tidligere år  (5) (mængde i kg)
                     
                     
                        Nedsættelser, der skal anvendes i perioden 1. juli 2020-30. juni 2021 (mængde i kg)
                     
                  
                        
                           PT
                        
                     
                     
                        ANE
                     
                     
                        9/3411
                     
                     
                        Ansjos
                     
                     
                        ICES-område 9 og 10, EU-farvande i CECAF-område 34.1.1
                     
                     
                        5 343 000 
                     
                     
                        3 779 330 
                     
                     
                        3 858 005 
                     
                     
                        102,08 
                     
                     
                        78 675 
                     
                     
                        /
                     
                     
                        /
                     
                     
                        /
                     
                     
                        78 675 
                     
                  
               (1)  Kvoter til rådighed for en medlemsstat i henhold til forordning 2019/124 efter hensyntagen til udveksling af fiskerimuligheder i overensstemmelse med artikel 16, stk. 8, i Europa-Parlamentets og Rådets forordning (EU) nr. 1380/2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22), kvoteoverførsler fra 2018 til 2019 i overensstemmelse med artikel 4, stk. 2, i Rådets forordning (EF) nr. 847/96 om supplerende betingelser for forvaltningen af TAC og kvoter fra år til år (EFT L 115 af 9.5.1996, s. 3) og med artikel 15, stk. 9, i forordning (EU) nr. 1380/2013 eller omfordeling og nedsættelse af fiskerimuligheder i overensstemmelse med artikel 37 og 105 i forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
            
               (2)  Som fastsat i artikel 105, stk. 2, i forordning (EF) nr. 1224/2009. Nedsættelser svarende til overfiskning * 1,00 finder anvendelse i alle tilfælde af overfiskning, der svarer til eller er mindre end 100 ton.
            
               (3)  Som fastsat i artikel 105, stk. 3, i forordning (EF) nr. 1224/2009, og forudsat at graden af overfiskning overstiger 10 %.
            
               (4)  Bogstavet »A« angiver, at en yderligere multiplikationsfaktor på 1,5 er blevet anvendt, fordi medlemsstaten gentagne gange har overskredet sin kvote i de foregående 2 år. Bogstavet »C« angiver, at en yderligere multiplikationsfaktor på 1,5 er blevet anvendt, fordi bestanden er omfattet af en flerårig plan.
            
               (5)  Resterende mængder fra tidligere år.